**Yhdysvaltojen kauppasodat** tarkoittaa presidentti Donald Trumpin käynnistämiä pyrkimyksiä neuvotella Yhdysvaltojen edun mukaisia kauppasopimuksia ja pienentää Yhdysvaltojen kroonista kauppataseen alijäämää. Presidentti Trump on asettanut tariffeja Kanadalle, Meksikolle, Kiinalle sekä Euroopan unionille. Kiinan presidentti Xi Jinping on puheessaan kehottanut kansalaisia valmistautumaan pitkään marssiin, ja Kiinan pyrkimys sietää Yhdysvaltojen kauppasodan vaikutukset saattaa kestää viisitoista vuotta.

Euroopan unioni ja kauppasodan uhka
-----------------------------------

Jose Manuel Barroson mukaan Yhdysvaltojen ja Euroopan unionin välinen kauppasota tulee olemaan vahingollisempi kuin Yhdysvaltojen ja Kiinan välinen kauppasota. Kauppasopimus Euroopan unionin kanssa on epätodennäköinen, koska Yhdysvallat haluaa sopimukseen mukaan maataloustuotteet. Trump haluaa myös kauppasopimuksen Brexitin jälkeisen Iso-Britannian kanssa. Trump kannattaakin Britannian eroamista Euroopan unionista.

Kiistakapulana ulkomailta tuotavat autot
----------------------------------------

Joulukuussa 2018 Trump on sanonut, että hänellä ei ole välitöntä aikomusta lisätä saksalaisille autoille tariffeja. Autotariffien lisääminen vaarantaisi Euroopan jo muutenkin vaikeuksien kanssa painiskelevan talouskasvun, ja Euroopan unioni kärsii samanaikaisesti Brexitistä. Trump on myös painostanut Japania autojen viennistä Yhdysvaltoihin, ja on lisäämässä painostusta ennen vuoden 2020 presidentinvaaleja.

Kauppasotien vahingolliset vaikutukset
--------------------------------------

Toukokuussa 2019 OECD on varoittanut, että Kiinan ja Yhdysvaltojen kauppasota satuttaa Yhdysvaltojen taloutta ja maailmantaloutta. OECD:n laskelman mukaan vahinko on 600 miljrdia Yhdysvaltain dollaria. Yhdysvaltain keskuspankin pääjohtaja Jerome Powell on sanonut, että keskuspankki tulee elvyttämään tarvittaessa.

Yhdysvaltojen uhattu asema ainoana supervaltana
-----------------------------------------------

Kiina on syyttänyt Yhdysvaltoja maailmanhistorian suurimman kauppasodan käynnistämisestä.

Kiinan kauppasodassa on kyse nousevasta supervallasta, joka ei salli vapaata Kiinan markkinoilla investoimista ja toimimista ulkomaalaisille. Kauppasodan päättymiseksi Kiinan pitäisi tehdä reformeja ja avata talouttaan ulkomaalaisille. Kauppasodan päättyminen vaatisi Xi Jinpingiltä *"nöyryyttäviksi koettuja myönnytyksiä"*.

Samoihin aikoihin Yhdysvallat on lisännyt kiinalaisen verkkoyhtiö Huawein mustalle listalle. Toukokuun lopussa 2019 sanomalehti *Los Angeles Times* on kirjoittanut, että Kiinan ja Yhdysvaltojen konfliktia kutsutaan kauppasodaksi, mutta siinä on kyse suuremmasta yhteenotosta.

3. kesäkuuta 2019 pitämässään puheessa ulkoministeri Mike Pompeo vaati Kiinaa viettämään Tiananmenin aukion välikohtauksen 30-vuotispäivää. Pompeo myös sanoi että Kiina pyrkii olemaan maailman mahtavin talous- ja sotilaallinen mahti sekä Kiinalla on pyrkimys levittää totalitaarista yhteiskuntavisiotaan maailmanlaajuisesti.

Kiinan ja Yhdysvaltojen kauppasodasta hyötyvät maat
---------------------------------------------------

Vietnam on yksi suurimmista kauppasodista hyötyjistä. Tuotantoa siirtyy Kiinasta Vietnamiin. Muita hyötyjiä ovat Bangladesh, Indonesia, Thaimaa sekä Intia.

Taiwanin presidentin Tsai Ing-wenin mukaan Taiwan hyötyy kauppasodasta.

Lähteet
-------

1. ↑  Trump vowed to end 'chronic trade deficits.' Well, trade deficits just hit a record high. *usatoday.com*. Viitattu 5 June 2019.
2. ↑  The new Long March -- Xi's 15-year battle plan with the US *asia.nikkei.com*. Viitattu 5 June 2019.
3. ↑  U.S-EU Trade War to Be More Devastating Than China: Goldman's Barroso *bloomberg.com*. Viitattu 5 June 2019.
4. ↑  Why the U.S.-EU Trade Talks May Be Doomed Before They Even Start *fortune.com*. Viitattu 5 June 2019.
5. ↑  Trump wants to do a 'phenomenal' trade deal with Britain. That won't be easy *cnn.com*. Viitattu 5 June 2019.
6. ↑  Trump reinforces support for Brexit and praises UK's outgoing May *cnn.com*. Viitattu 5 June 2019.
7. ↑  Trump Offers German Automakers a Pause on Car Tariffs, for Now *nytimes.com*.  4 December 2018. Viitattu 5 June 2019.
8. 1 2  U.S.-EU Talks Struggle, Threatening a New Front in Trade War *bloomberg.com*.  4 June 2019. Viitattu 5 June 2019.
9. ↑  OECD varoittaa: Trumpin kauppasota satuttaa Yhdysvaltojen ja maailman taloutta *iltalehti.fi*. Viitattu 5 June 2019.
10. ↑  Powell: Fed will act 'as appropriate' in face of trade, other risks *reuters.com*.  4 June 2019. Viitattu 5 June 2019.
11. ↑  US-China trade war in 300 words *bbc.com*.  14 May 2019. Viitattu 5 June 2019.
12. ↑  The U.S.-China Trade War And Global Economic Dominance *forbes.com*. Viitattu 5 June 2019.
13. ↑  Deliver on your promises, end the trade war: observers tell Beijing *scmp.com*.  19 November 2018. Viitattu 5 June 2019.
14. ↑  Yhdysvalloissa kuluttaja kärsii, mutta Trump juhlii – kaksi voittajaa ja kolme häviäjää Kiinan ja Yhdysvaltain kauppasodassa *yle.fi*. Viitattu 5 June 2019.
15. ↑   (Arkistoitu – Internet Archive)
16. ↑  For the U.S. and China, it’s not a trade war anymore — it’s something worse *latimes.com*. Viitattu 5 June 2019.
17. ↑  Pompeo Urges China to Release Human Rights Prisoners to Mark Tiananmen Crackdown *ijr.com*.  3 June 2019.  Arkistoitu 5 kesäkuu 2019. Viitattu 5 June 2019.
18. ↑  Angry China to hit US tourism for billions *youtube.com*.  4 June 2019. Viitattu 5 June 2019.
19. ↑  Bloomberg – Are you a robot? *bloomberg.com*. Viitattu 5 June 2019.
20. ↑  Asian Countries Seen Benefiting Most From Trump Trade War *forbes.com*. Viitattu 5 June 2019.
21. ↑  Taiwan can take advantage of US-China trade war, says President Tsai *straitstimes.com*.  20 May 2019. Viitattu 5 June 2019.